Հակոբ Կարապենց

Հակոբ Սիմոնի Կարապենց (), հայ արձակագիր։

Կենսագրություն 
Հակոբ Կարապենցը ծնվել է Պարսկաստանի Թավրիզ քաղաքում։ Ավարտել է Թեհրանի Սեն Լուի ֆրանսիական քոլեջը և Հայկազյան-Թամարյան հայկական դպրոցը։ 1944 թվականին եղել է Թեհրանի Հայ Պատանեկան մշակութային միության հիմնադիրներից (1946ից՝ Հայ Երիտասարդական մշակութային միություն, 1950ից ՝ «Հայ Մշակութային Արարատ Միություն», ապա՝ «Հայ Մշակութային Արարատ Կազմակերպություն»։ 1947-1949 թվականներին սովորել է ԱՄՆ-ի Միսսուրի նահանգի, 1950-1952 թվականներին՝ Նյու Յորքի Կոլումբիայի համալսարաններում։

Մասնագիտացել է լրագրության մեջ՝ երկրորդ մասնագիտություն ընտրելով հոգեբանությունը։ 1951-1953 թվականներին Կալիֆոռնիայում բնակվելուց հետո, տեղափոխվել է Նյու-Յորք, որտեղ մեկ տարի դասավանդել է Քորնել համալսարանի լեզվաբանական բաժնում։ 1954-1979 թվականներին աշխատել է «Ամերիկայի ձայն» ռադիոկայանի հայկական բաժնում։

1995 թվականին Երևանի քաղաքային խորհրդի մարտի 27-ի թիվ 643 որոշմամբ Երևանի թիվ 6 հիմնական դպրոցն անվանակոչվել է սփյուռքահայ գրող, հրապարակախոս Հակոբ Կարապենցի անունով։

Երկեր 
 Անծանօթ հոգիներ, Վաշինգտոն, 1970 թ., 384 էջ 
 Կարթագենի դուստրը (վէպ), Վաշինգտոն, 1972 թ., 220 էջ
Նոր աշխարհի հին սերմնացանները (պատմուածքներ), Վաշինգտոն, 1975 թ., 272 էջ
 Միջնարար (պատմուածքներ), Նիւ Եորք, 1981 թ., 284 էջ
 Ադամի գիրքը (վէպ), Նիւ Եորք, 1983 թ., 256 էջ
 Ամերիկեան շուրջպար (պատմուածքներ), Նիւ Եորք, 1986 թ., 252 էջ
 Անկատար և այլ պատմուածքներ, Նիւ Եորք, 1987 թ., 252 էջ
 Երկու աշխարհ (գրական փորձագրութիւններ), Ուոթրթաուն, 1992 թ., 403 էջ
 Մի մարդ ու մի երկիր և այլ պատմուածքներ, Ուոթրթաուն, 1994 թ., 257 էջ
 Երկեր, գիրք 1. Պատմվածքներ, Երևան, 1995 թ., 504 էջ
 Երկեր, գիրք 2, Երևան, 1995 թ.
 Պատմվածքներ, Երևան, 2008 թ., 244 էջ
 Մտորումներ (յօդուածներու ժողովածու), Արլինգտոն, 2009 թ., 264 էջ
 Ադամի գիրքը (վեպ), Երևան, 2012 թ., 224 էջ

Տես նաև 
 Հակոբ Կարապենցի անվան թիվ 6 հիմնական դպրոց

Գրականություն 
 Հայկական համառոտ հանրագիտարան, հատ. 2, Երևան, 1995 թ., էջ 618
 Քեշիշյան (Արամունի) Ա., Հակոբ Կարապենց, Աշխարհընկալումը և արվեստը, Ե., 1999 
 Գասպարյան Դավիթ, Հայ գրականություն, գիրք 2, Երևան, 2002 
 Ով ով է (Հայեր։ Կենսագրական հանրագիտարան), հատ. 1, Երևան, 2005 թ.
 Վազգեն Գաբրիելյան, Հայ նորագույն գրականություն (Սփյուռքահայ գրականություն), Երևան, 2008 թ., էջ 361-379

Ծանոթագրություններ  

Ամերիկահայ արձակագիրներ